હાઇ કોર્ટમાં મામલો ગયા બાદ લખનઉ બેન્ચે કડક વલણ અપનાવતા કોર્ટે પોલીસને બે અઠવાડિયાની અંદર તપાસ કરી રિપોર્ટ રજૂ કરવાનો આદેશ આપ્યો હતો. કોર્ટે પોલીસને સૂચના પણ આપી હતી કે, તેમના વિમર્શમાં જો કોઇ ખામી જણાશે તો આ તપાસ સીબીઆઇ ને સોંપવામાં આવશે. આ દરમિયાન કોર્ટે પીડિતાને રાણી લક્ષ્મીબાઇ સન્માન કોષમાંથી 7 લાખ રૂપિયાનું વળતર આપવાનો આદેશ કર્યો હતો. પીડિતાના વકીલ સુશીલ કુમાર સિંહ અનુસાર, કોર્ટના આદેશ પર સખત સુરક્ષા વચ્ચે અન્ય આરોપીઓ વિરુદ્ધ ચાલી રહેલી સુનાવણીમાં પીડિતાએ 27 મે, 2016ના રોજ પોતાના પહેલા લેખિત નિવેદનનું સમર્થન કર્યું હતું, જેમાં તેણે ધારાસભ્ય અરુણ વર્માનું નામ લીધું હતું.